Jelenskiai

Jelenskiai – Lietuvos bajorų giminė, save kildinanti iš karaimų-totorių chanų, kurie persikėlė į LDK teritoriją valdant Lietuvos didžiajam kunigaikščiui Vytautui Didžiajam. Vokiškuose istoriniuose šaltiniuose pavardė minima kaip Hirsch, nuo XVII a. atsiranda sulenkintas pavardės variantas Jeleński.Deutsch-windisches Wörterbuch: mit einer Sammlung der verdeutschten windischen Stammwörter, und einiger vorzüglichern abstammenden Wörter, 1789, aut. Oswald Gutsmann, pusl. 141

Giminės herbas yra nuosavas, Jenenskių (herb włastny - lenk.), kartais šaltiniuose pagal panašumą į kitus herbus įvardijamas kaip Korczak arba Wręby. Herbą sudaro raudonas skydas su trimis baltais rėžiais, virš jų auksaspalvė šešiakampė žvaigždė. Herbo viršuje - trys stručio plunksnos. 

Istoriko A. Kojalavičiaus minimas XVII a. gyvenęs bajorų Jelenskių giminės Lietuvoje atstovas Gabrielius Jelenskis, Bresto vaivadijos vietininkas, 1626 m. seimo pasiuntinys, Lietuvos fiskalinio tribunolo deputatas.Herbarz polski Kaspra Niesieckiego S.J., Tom IV, p. 481, Lipsk 1839  

Lietuvoje Jelenskių giminei priklausė visa eilė tėvonijų ir dvarų: Aknystų dvaras, Glitiškių dvaras, Didžiadvario dvaras, Varputėnų dvaras, Šaukėnų dvarasKelionė po Akmenės regioną, aut. Vytautas Kuprys  ir kt.

 Žymiausi atstovai 

 Gabrielius Jelenskis - Bresto vaivadijos vietininkas, 1626 m. seimo pasiuntinys, Lietuvos fiskalinio tribunolo deputatas.
 Jonas Jelenskis - Mozyrio pateisėjas 1674 m., vėliau Mozyrio žemių teisėjas.
 Motiejus Jelenskis - Anykstų dvaro savininkas 1703 m.
 Mykolas Jelenskis - Skurbutėnų dvaro savininkas 1743 m. 
 Pranciškus Jelenskis - Varputėnų-Kubiškių savininkas 1761 m.
 Motiejus Jelenskis, Pranciškaus sūnus - Varputėnų dvaro savininkas, pastatė Varputėnų bažnyčią 1792 m.
 Juozapas Aleksiejus Jelenskis - tribunolo deputatas, generolas-majoras, seimo pasiuntinys, Mozyrio dvaro arklininkas 1768 m., Trakų miesto teisėjas 1770 m., Jakimaičių seniūnas 1772 m., Lietuvos bulavos pulkininkas 1778 m., Trakų žemių teisėjas 1773 m. ir 1778 m., Trakų tijūnas 1784 m.
 Martynas Jelenskis - rūmų sargybos viršininkas, XVIII a. pab.
 Stanislovas Jelenskis - Mozyrio miesto raštininkas, XVIII a. pab.
 Juozapas Jelenskis - Mozyrio dvaro arklininkas, XVIII a. pab.
 Konstantinas Jelenskis - Mozyrio pakamaris 1788 m.
 Romualdas Jelenskis -  Mozyrio pateisėjas 1805 m., Anykstų dvaro savininkas, Anykstų parko Lankytinos vietos. Anykstų dvaras  įkūrėjas 1807 m. 
 Jonas Jelenskis - Mozyrio seniūnas, XVIII a. pab.
 Kazimieras Jelenskis - Mozyrio maršalka, Glitiškių dvaro įkūrėjas ir statytojas.
 Antanas (Anatolijus) Jelenskis (1818-1874) - Anykstų dvaro savininkas, 1863 m. sukilimo dalyvis.
 Juozapas Jelenskis (1868-1922), Kazimiero ir Teresės iš Božeckių sūnus, stambus žemvaldys, eilės dvarų savininkas: Glintiškės ir Anapolis - Vilniaus paviete, Opolė - Palenkės Drohičino paviete, Jelenopolė ir Tučia - Naugarduko paviete.
 Konstantinas Jelenskis (1888-1955) - diplomatas, konsulas.

 Šaltiniai 

 Nuorodos 
 M.J. Minakowski, Didžiojo Seimo palikuonių genealogija (lenk.).